Uhan Universiteti

Uhan Universiteti () ― Çin Xalq Respublikasının Hubey əyalətinin Uhan şəhərində yerləşən tədqiqat universiteti.

Əsası Tzin sülaləsi dövründə məsul vəzifələr tutmuş Çang Çidong tərəfindən 1893-cü ildə qoyulmuşdur. Yerləşdiyi əyalətin ən böyük ali təhsil müəssisələrindən biri olan universiteti, eyni zamanda, Çin Xalq Respublikasının ən qabaqcıl ali təhsil ocaqları arasındadır. Hazırda, 3 kollec, 27 məktəb, 5 institut başda olmaqla, çoxsaylı elmi vahidlərdə dünyanın 111 ölkəsindən təhsil alan 58720 tələbəsi vardır. Əsas kampusu Uhan şəhərində, Luociya təpəsində yerləşir.

Uhan Universiteti ÇXR Təhsil Nazirliyi tərəfindən başladılmış universitetlərin təkmilləşdirilməsi proqramının nüfuzlu hesab olunan "A sinfi"nin üzvü olmaqla yanaşı, "Layihə 985" və "Layihə 211" kimi dövlət maliyyələşdirmə proqramlarının da tərkib hissəsidir. 2017-ci ildə Çin üzrə dərc olunmuş ali təhsil müəssisələri sıralamasında 3-cü yerdə qərarlaşmışdır.

Müxtəlif sahələrdə görkəmli şəxsiyyətlər yetişdirən universitetin məzunları arasında Çin Kommunist Partiyasının banilərindən Çen Tankyu, Qazaxıstanın baş naziri Karim Masimov, Xiaomi şirkətinin qurucusu Ley Jun da vardır.

Tarixi

 Erkən tarixi 
Universitetin əsası Tzin sülaləsinin hakimiyyəti dövründə Ubey və Xunan əyalətlərinin rəhbəri olmuş Çang Çidong 1893-cü ildə təsis etdiyi Ziqianq İnstitutuna söykənir. 1893-1928-ci illər arasında müxtəlif adlar və statuslar altında fəaliyyət göstərən ali təhsil müəssisəsi 1928-ci ildən etibarən bugünkü adı ilə fəaliyyət göstərir.

İlkin dövrlərdə ali təhsil qurumunda çin dili, riyaziyyar, təbiət elmləri və sahibkarlıq üzrə dərslər tədris olunurdu. Ardınca Minerallar İnstitutunun və Kimya İnstitutunun yaradılması ilə mühəndisliyə dair tədris olunan dərslərin sayı da artdı. Dövr ərzində dil təhsilində də bir sıra yeniliklər mənimsənildi və ingilis, fransız, alman, rus, yapon dillərinin tələbələrə öyrədilməsinə start verildi.

 Yeni dövr 

Elmi strukturu
Uhan Universitetində tədris prosesi 3 kollec, 27 məktəb, 5 institut başda olmaqla, çoxsaylı elmi vahidlərdə həyata keçirilir.

 Kolleclər 

 Çin dili və ədəbiyyatı kolleci
 Kimya və molekulyar elmlər kolleci
 Tibb elmləri kolleci

 Məktəblər 

 Fəlsəfə məktəbi
 Jurnalistika və ictimai əlaqələr məktəbi
 Xarici dillər və ədəbiyyat məktəbi
 Tarix məktəbi
 Biznes və iqtisadiyyat məktəbi
 Hüquq məktəbi
 Marksizm məktəbi
 Siyasi elmlər və ictimai idarəetmə məktəbi
 İnformasiya idarəetməsi məktəbi

 Riyaziyyat və statistika məktəbi
 Fizika və təxnologiya məktəbi
 Təbii sərvətlər və ətraf mühit məktəbi
 Mexanika mühəndisliyi məktəbi
 Avtomatlaşdırma və elektrik mühəndisliyi məktəbi
 Şəhər planlaşdırılması məktəbi
 İnşaat mühəndisliyi məktəbi
 Su mənbələri və hidroenerji məktəbi
 Elektron informasiya məktəbi

 Kompüter elmləri məktəbi
 Geodeziya məktəbi
 İnformasiya mühəndisliyi məktəbi
 Çap və qablaşdırma məktəbi
 Kiber-elm və mühəndilsik məktəbi
 İbtidai tibb məktəbi
 Sağlamlıq elmləri məktəbi
 Əczaçılıq elmləri məktəbi
 Stomotologiya məktəbi

 İnstitutlar, departmanetlər və digər elmi vahidlər 

İncəsənət departamenti
Sosiologiya departamenti
Pedaqoji institut
Təkmilləşdirilmiş tədqiqatlar institutu
Texnoloji elmlər institutu

Çin sərhəd və okean tədqiqatları institutu
Şəhərləşmə və regional inkişaf institutu
İnformasiya mühəndisliyi üzrə dövlər laboratoriyası
Birinci xəstəxana
İkinci xəstəxana

Tədris infrasturkturu
Kampusları
Kitabxanası

Reytinq və akkreditasiya

İstinadlar

Kateqoriya:Çin universitetləri
Kateqoriya:Pekində təhsil
Kateqoriya:1893-cü ildə yarananlar